**Anunț**

**Selectarea experților pentru elaborarea studiului**

**„Descrierea tradițiilor istorice de bună vecinătate**

**dintre raioanele Soroca (Republica Moldova) și Iampil (Ucraina)”**

**Data lansării:** 19.03.2018

**Data limită pentru aplicare:** 30.03.2018, ora 18.00

**Solicitant:** Institutul pentru Dezvoltare și Inițiative Sociale (IDIS) „Viitorul”,Administrația raională Iampil (Ucraina), Consiliul Raional Soroca (Republica Moldova)

Proiectul ***„****Turismul rural – un pas sigur spre stimularea cooperării transfrontaliere între raioanele Soroca (Republica Moldova) și Iampil (Ucraina, regiunea Vinnița)****”*** este implementat de IDIS „Viitorul”, în parteneriat cu Consiliul raional Soroca și Administrația raională Iampil (Ucraina). Proiectul este cofinanțat de Uniunea Europeană prin Programului de Cooperare Teritorială Republica Moldova – Ucraina în cadrul Parteneriatului Estic (EaPTC).

**Obiectivul proiectului:** Consolidarea capacităților prestatorilor de servicii turistice și autorităților locale din raioanele Soroca și Iampil pentru a dezvolta turismul rural prin cooperare transfrontalieră.

În vederea creșterii vizibilității celor două raioane și a numărului de turiști din raioanele Soroca și Iampil va fi elaborat studiul „Descrierea tradițiilor istorice de bună vecinătate dintre raioanele Soroca și Iampil”. Studiul final va avea un volumde circa 50-60 de pagini.

Lucrarea va cuprinde o analiză a experienței istorice de bună vecinătate dintre Soroca și Iampil. Vor fi scoase în evidență punctele forte și oportunitățile de colaborare dintre aceste două raioane prin intermediul cooperării transfrontaliere. Se va examina modul cum cooperarea pentru dezvoltarea turismului rural poate reprezenta o nouă etapă în consolidarea relațiilor dintre aceste două raioane.

Subiectele care ar trebui examinate în studiu, dar nu numai, se vor referi la:

* tradiții istorice comune (evenimente istorice cu implicarea comună, știri din alte vremuri, fotografii, mărturii etc.);
* repere istorice comune care se regăsesc și sunt reflectate în documente din trecut (cărți, monografii, arhive, legende, istorioare etc.);
* relațiile comerciale între Soroca și Iampil din cele mai vechi timpuri și până în prezent;
* prezența elementului ucrainean în Soroca și prezența elementului românesc/ moldovenesc în Iampil;
* evenimente economice - culturale comune (târguri, festivaluri, turism, competiții etc.);
* exemple de solidaritate, sprijin, ajutor socio – economico – financiar reciproc;
* tendințe actuale: constituirea familiilor mixte, întreprinderi economice mixte etc.;
* viziunea actuală a liderilor locali privind dezvoltarea relațiilor de bună vecinătate.

*Conținutul / cuprinsul studiului va fi discutat mai detaliat cu experții selectați.*

Studiul va fi realizat de doi experți: un expert din Republica Moldova și un expert din Ucraina.

* Volumul lucrării prezentat de fiecare expert va fi de circa 25-30 de pagini.
* La scrierea lucrării se va folosi font Times New Roman, caractere de mărimea 12, distanța dintre rânduri 1.5.
* Experții selectați, de comun acord, vor elabora structura finala a studiului.

**Experții trebuie să întrunească următoarele criterii:**

* Studii universitare în istorie, turism, geografie, administrație publică sau domenii conexe (drept, economie, relații internaționale ș.a.);
* Studiile de masterat sau doctoratul în domeniile respective și studiile în străinătate sunt un mare avantaj;
* Cunoștințe temeinice cu privire la subiectul abordat;
* Experienţă de cercetare independentă și posedarea excelentă a domeniului profesat (experiență de minimum 3 ani);
* Interesul demonstrat pentru performanțe analitice;
* Experiență în elaborarea studiilor, cercetărilor, monografiilor etc.

**Candidații selectați trebuie să demonstreze:**

* Abilități avansate de comunicare în limbile română și/sau ucraineană și/sau rusă și capacitate de expunere și scriere coerentă, structurată şi accesibilă în limbile română și/sau ucraineană și/sau rusă, inclusiv în terminologia domeniului de expertiză;
* Abilități analitice și comunicaționale avansate;
* Creativitate, seriozitate, abordare sistemică;
* Loialitate, bun simț și integritate profesională;
* Spirit de echipă și flexibilitate în raport cu alți experți/consultanți identificați în cadrul proiectului.

**Procedura de aplicare**: CV-ul va fi expediat pe următoarea adresă de e-mail: ungureanu.carolina@gmail.com (cu titlul:Selectarea experților***),*** sau depus la sediul *IDIS ”Viitorul”, or. Chișinău, str. Iacob Hâncu 10/1, sau adresa* Consiliul raional Soroca, str. Ștefan cel Mare 5 (pentru Dna Stela Zabrian), sau la adresa Ucraina, regiunea Vinnytsia, orașul Iampol, ул. Свободы 132 (pentru doamna Ludmila Mayorova), până pe data de **30 martie 2018, ora 18.00.**

***Proiectul „****Turismul rural – un pas sigur spre stimularea cooperării transfrontaliere între raioanele Soroca (Republica Moldova) și Iampil (Ucraina, regiunea Vinnița)****”****este implementat de IDIS „Viitorul”, în parteneriat cu Consiliul raional Soroca și Administrația raională Iampil (Ucraina). Proiectul este cofinanțat de Uniunea Europeană prin Programului de Cooperare Teritorială Republica Moldova – Ucraina în cadrul Parteneriatului Estic (EaPTC).*